**Azərbaycan Tibb Universiteti**

**Dermatovenerologiya kafedrası**

**MÖVZU № 11**

*KURASIYA*

**DERMATOVENEROLOJİ PROFİLLİ XƏSTƏLƏRİN MÜAYİNƏ SXEMİ**

**Xəstə haqqında məlumat:** soyadı, adı, atasının adı, cinsi, təvəllüdü, ailə vəziyyəti, peşəsi, ünvanı

**Xəstəliyin tarixi (Anamnesis morbi)**

* Xəstənin şikayətləri
* Xəstəliyin müddəti
* Xəstəlik necə başlayıb və inkişaf edib
* Xəstəliyin başlanması və residivin olmasını nə ilə əlaqələndirir (əsəb gərginliyi, sarsıntılar, keçirdiyi infeksiyalar və s.)
* Əvvəllər aldığı müalicə və onun effekti
* Xəstəlik mənbəyi və cinsi əlaqələr (CYYİ-lı xəstələr üçün)

**Xəstənin həyat tarixi (Anamnesis vitae)**

* Ailə tərkibi
* Ailədə buna oxşar xəstəlik müşahidə edilibmi
* İş şəraiti, peşə zərərləri, məişət şəraitləri
* Digər orqanların xəstəlikləri
* Menstruasiya, hamiləlik (qadınlarda)
* Xəstənin özündə və ailə üzvlərində vərəm, sifilis, qonoreya
* Zərərli vərdişlər (siqaret çəkmək, alkoqolizm, narkotiklər)

**Xəstənin hazırkı vəziyyəti (Status praesens)**

* Xəstənin ümumi vəziyyəti
* Boyu, çəkisi, qidalanma vəziyyəti, bədən quruluşu
* Zədə ocağı olmayan dəri və selikli qişanın rəngi
* Limfa vəzilərinin vəziyyəti
* Sümük-əzələ sistemi
* Qan dövranı orqanları
* Tənəffüs orqanları
* Həzm orqanı
* Sinir sistemi
* Sidik-cinsiyyət orqanları

**Zədələnmiş nahiyələrə baxış (Status localis)**

***Obyektiv məlumatlar***

* Prosesin xarakteristikası (universal, diffuz, yayılmış, məhdud, lokal, simmetrik, asimmetrik, xətvari)
* Monomorfizm, polimorfizm
* Prosesin lokalizasiyası
* Birincili və ikincili morfoloji elementlər və onların xarakteristikası (forması, ölçüsü, rəngi, sərhədi, səthin xarakteri, qruplaşması, birləşməsi, halqa və fiqur şəklində yerləşməsi)
* Elementlərin palpasiyası (konsistensiya, dərinlik, ağrı)
* Elementlərin diaskopiyası
* Elementlərin qaşınması/qrattaj (qabıqlanmanın xarakteri: kəpəklənən, xırda və iri lövhəcikli, möhkəm və ya zəif birləşmiş, pulcuqlu; hemorrahiyaların əmələ gəlməsi, onların nöqtəvari və diffuz xarakterləri)
* Dermoqrafizm
* Həssaslığın təyin edilməsi (ağrı, temmeratur, taktil)
* Dəri artımlarına baxış (tük və dırnaqlar), piy və tər vəzilərinin funksional aktivliyinin müəyyən edilməsi
* Cinsiyyət orqanlarına baxış (CYYİ zamanı)
* xarici cinsiyyət orqanlarına baxış – ifrazatın olması, onların miqdarı və xarakteri, parauretral yollar və vəzilər, bartolin vəzilər
* uretranın xarici dəliklərinə baxış, selikli qişaların vəziyyəti, – ifrazatın olması, onların miqdarı və xarakteri
* uşaqlıq boynuna baxış, uşaqlıq boynunun selikli qişasının vəziyyəti, ifrazatın olması, onların xarakteri
* anusa baxış

***Subyektiv məlumatlar -*** qaşınma, göynəmə, ağrı və s.

**Laborator tədqiqat**

***Ümumi klinik tədqiqatlar***

* Qanın leykoformul ilə ümumi analizi
* Sidiyin ümumi analizi
* Nəcisin bağırsaq qurdlarının yumurtalarına analizi

***Biokimyəvi tədqiqat***

* Qlükoza
* АST, ALT, bilirubin spektri
* Lipid spektri
* Zülal spektri
* Koaquloqram
* Kreatinin, laktatdehidrohinaz

***Xüsusi tədqiqatlar***

* Zədə ocağında floranın, onların antibiotik və antimikotiklərə qarşı həssaslığı tədqiqi
* Göbələyin tədqiqi (pulcuqlar, tüklər, dırnaq lövhəcikləri)
* Diaskin - test (dəri vərəmi)
* *Mycobacterium leprae* – tədqiqi
* Borovski cizimciklərinin tədqiqi
* Gənənin tədqiqi (*Sarcoptes Scabiei, Demodex folliculorum*)
* Akantolitik və herpetic hüceyrələrin tədqiqi
* LE-hüceyrələrin, DNA, Ro(SSA), La(SSB), kreatinfosfokinaz-ın tədqiqi
* Triptaza, amiloid, desmoqlein-nin tədqiqi
* İPV, hepatit B, C. Herpes 1,2, İCV, xlamidium, mikoplazma, sitomeqalovirusun müəyyən edilməsi üçün PZR
* Qanda və onurğa-beyin mayesində sifilisə seroloji reaksiya (RPR, MPR, TPHA, IFA, IB)
* Solğun treponemanın tədqiqi (qaranlıq sahəli mikroskopiya, PZR)
* *Neisseria gonorrhoeae –* nın tədqiqi
* *Trichomonas vaginalis* – in tədqiqi
* *Candida spp.* göbələyinin tapılması üçün tədqiqat
* Zədələnmiş dəri və tüklərin Vud lampası altında tədqiqi
* Zədələnmiş sahənin biopsiyası və histoloji tədqiqi
* Məsləhətçinin rəyi: terapevt, nevroloq, endokrinoloq, oftalmoloq və otolarinqoloqun

***Differensial diaqnoz***

***Göstərilən xəstəliyin müalicəsi (sistem və topik terapiya)***

**Gündəliyin aparılması**

* Xəstənin subyektiv hissiyyatları
* Xəstəliyin əsas simptomlarının obyektiv dəyişiklikləri
* Müalicənin, qidalanma rejiminin, əlavə laborator tədqiqatların təyin edilməsi